**Proiect**

|  |
| --- |
| **GUVERNUL REPUBLICII MOLDOVA**  **H O T Ă R Î R E nr**.**\_\_\_\_\_\_\_**  **din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Chișinău** |

**privind modificarea unor acte normative**

Guvernul

**HOTĂRĂŞTE:**

Se aprobă şi se prezintă Parlamentului spre examinare proiectul de lege privind modificarea unor acte normative.

**PRIM-MINISTRU Ion CHICU**

**Contrasemnează**

**Viceprim-ministru, Serghei PUȘCUȚA**

**Ministru al finanțelor**

**Ministrul justiției Fadei NAGACEVSCHI**

Proiect

**PARLAMENTUL REPUBLICII MOLDOVA**

**L E G E**

**privind modificarea unor acte normative**

Parlamentul adoptă prezenta lege organică*.*

## Art. I. *–* Notele la Tabelul 1 din Anexa nr. 7 la Legea nr. 270/2018 privind sistemul unitar de salarizare în sectorul bugetar (Monitorul Oficial al Republicii Moldova, 2018, nr. 441-447, art. 715), cu modificările ulterioare, se completează cu punctul 171 cu următorul cuprins:

## „171. Prin derogare de la punctul 17, pentru perioada primului semestru al anului de studii 2020-2021 (septembrie – decembrie 2020) nu se limitează volumul activității didactice desfășurate de cadrele didactice, inclusiv cu funcții de conducere, în instituțiile de educație timpurie, învățămînt primar, gimnazial, liceal și extrașcolar.

## Aprobarea numărului suplimentar de ore ce depășește limita admisă de punctul 17 se va coordona cu Ministerul Educației, Culturii și Cercetării.

## Guvernul este în drept să decidă în privința prelungirii termenului indicat în primul alineat, dar nu mai mult decît cu 6 luni de la data expirării acestuia.”

**Art. II.** – Legea nr. 60/2020 privind instituirea unor măsuri de susținere a activității de întreprinzător și modificarea unor acte normative (Monitorul Oficial al Republicii Moldova, 2020, nr. 108-109, art. 186), se modifică după cum urmează:

1. Partea dispozitivă a articolului I. va avea următorul cuprins:

„Art. I. – În vederea susținerii angajaților și a angajatorilor în condițiile efectelor economice ale situației epidemiologice (COVID-19) precum și a producătorilor agricoli afectați de secetă și alte condiții climaterice nefavorabile, se instituie Programul de subvenționare a dobânzilor și Programul de rambursare a TVA.

În sensul Art.I și Art.I1, noțiunea de *„producători agricoli afectați de calamitățile naturale”* reprezintă agenți economici incluși în raportul general, elaborat de către Agenţia de Intervenţie şi Plăţi pentru Agricultură, beneficiari de compensații pentru diminuarea consecințelor naturale asupra recoltei anului 2020, acordate în modul stabilit de Guvern.”.

1. Articolul 2 va avea următorul cuprins:

„ **Articolul 2. Beneficiarii Programului de subvenționare a dobânzilor**

(1) Beneficiari ai Programului de subvenționare a dobânzilor sunt:

1. Întreprinderile ce au contractat/contractează credite în perioada 1 mai 2020–31 decembrie 2020.
2. Producătorii agricoli afectați de calamitățile naturale care au contractat credite bancare, indiferent de data contractării acestora.
3. Articolul 4 se completează cu alineatul (10) cu următorul cuprins

,,(10) Nu se subvenționează dobânda la creditele ce fac obiectul sprijinului acordat de către autoritatea administrativă „Agenţia de Intervenţie și Plăţi pentru Agricultură” în cadrul submăsurii „Stimularea creditării producătorilor agricoli de către băncile comerciale şi instituţiile financiare nebancare”.

1. Articolul 5 se completează cu un enunț, cu următorul cuprins:

„Pentru producătorii agricoli afectați de calamitățile naturale, achitarea subvenției se efectuează pentru dobînzile achitate începînd cu 1 mai 2020, până în luna decembrie 2020 inclusiv.

1. Articolul 9 alineatul (2) litera b) se completează cu un enunț cu următorul cuprins:

„Pentru producătorii agricoli afectați de calamitățile naturale, suma cumulativă a impozitului funciar pe terenurile cu destinație agricolă calculat, și declarat pentru anul 2020, diminuat cu suma reducerilor în cazul achitării impozitului pînă la 30 iunie a anului fiscal, și a sumei calculate și declarate a impozitului pe venit, a contribuțiilor de asigurări sociale de stat obligatorii datorate de angajator, a contribuțiilor individuale de asigurări sociale de stat obligatorii și a primelor de asigurare obligatorie de asistență medicală în formă de contribuție procentuală datorate de angajator și salariat pentru perioada fiscală și/sau perioadele fiscale ce corespund perioadei Programului de rambursare a TVA prevăzute la art. 11;”.

1. La articolul 10 se introduce alineatul (4) cu următorul cuprins:

„(4) Prin derogare de la prevederile alin.(3) pentru producătorii agricoli afectați de calamitățile naturale, rambursarea sumei TVA se efectuează de către Serviciul Fiscal de Stat și Trezoreria de Stat în termen de 15 de zile lucrătoare de la data depunerii cererii, din care:

- 12 de zile – pentru efectuarea controlului și adoptarea deciziei de rambursare a TVA de către Serviciul Fiscal de Stat;

- 2 zile – pentru întocmirea documentelor de plată și transmiterea acestora de către Serviciul Fiscal de Stat spre executare Trezoreriei de Stat;

- 1 zile – pentru achitarea rambursării de către Trezoreria de Stat.”.

1. La articolul 9 alineatul (3) și articolul 10 alineatul (3), cuvîntul „subvenției” se substituie cu cuvîntul „rambursării”.
2. Legea se completează cu Art.I1 cu următorul cuprins:

„**Art.I1.** – (1) Se instituie moratoriu, până la data de 31 decembrie 2020, asupra controalelor fiscale, planificate sau inopinate, efectuate la fața locului, la sediile, locurile de desfăşurare a activităţii sau de aflare/păstrare a bunurilor producătorilor agricoli afectați de calamitățile naturale;

(2) Moratoriul nu se aplică asupra:

a) controlului efectuat în legătură cu restituirea/rambursarea impozitelor, taxelor şi altor plăţi de la bugetul public naţional;

b) controlului necesar pentru concretizarea cuantumului creanțelor statului, în cadrul procesului de insolvabilitate sau de lichidare a persoanelor fizice sau juridice care desfășoară activitate de întreprinzător.

(3) Controlul fiscal la sediile, locurile de desfăşurare a activităţii sau de aflare/păstrare a bunurilor producătorilor agricoli afectați de calamitățile naturale, iniţiat pînă la intrarea în vigoare a prezentei legi, se finalizează în ordinea general stabilită. Rezultatele controlului fiscal se examinează în modul stabilit de legislaţie.

**Art. III.** - Articolul VI din Legea nr. 69/2020 cu privire la instituirea unor măsuri pe perioada stării de urgență în sănătate publică și modificarea unor acte normative (Monitorul Oficial al Republicii Moldova, 2020, nr. 124-125, art. 222) se abrogă.

**Art. IV. -** (1) Prin derogare de la prevederile articolului 56 alineatul (2) din Legea nr.100/2017 cu privire la actele normative, prevederile prezentei legi intră în vigoare la data publicării în Monitorul Oficial al Republicii Moldova.

(2) Articolul II punctul 5 și 6 se aplică pentru cererile depuse după data intrării în vigoare a prezentei legi.

**PREŞEDINTELE PARLAMENTULUI**